b'\n_START_ARTICLE_\nProv\xc3\xadncia d\'Holgu\xc3\xadn\n_START_SECTION_\nHist\xc3\xb2ria\n_START_PARAGRAPH_\nSegons el diari de l\'almirall Crist\xc3\xb2for Colom, el dia 28 d\'octubre es va produir el primer desembarcament dels espanyols a terra cubana. La badia de Bariay, enclavada a la costa nord d\'aquesta provinc\xc3\xada, va ser el lloc con van tenir contacte amb els indis de la cultura seboruco que, amb m\xc3\xa9s de 6.000 anys, \xc3\xa9s la civilitzaci\xc3\xb3 m\xc3\xa9s antinga del Carib. Aquest fet determina que Holgu\xc3\xadn posseeix la major riquesa arqueol\xc3\xb2gica de Cuba, com testimonieja el Museu Indocub\xc3\xa0 Ban\xc3\xad o el Chorro de Ma\xc3\xadta. El territori va ser cedit com a "regal" per part de Diego Vel\xc3\xa1zquez de Cu\xc3\xa9llar al notari sevill\xc3\xa0 Rodrigo de las Bastidas, que li entreg\xc3\xa0 a un dels lloctinents anomenat Garc\xc3\xada Holgu\xc3\xadn, que acab\xc3\xa0 donant nom a la prov\xc3\xadncia.\n_START_SECTION_\nEconomia\n_START_PARAGRAPH_\nA la riquesa agr\xc3\xadcola de l\'est de la prov\xc3\xadncia, que posseeix grans plantacions de canya de sucre, se sumen les mines de cobalt i n\xc3\xadquel a la seva part muntanyosa. Cuba \xc3\xa9s el quart exportador mundial d\'aquest \xc3\xbaltim mineral, despr\xc3\xa9s de Canad\xc3\xa0, la CEI i Fran\xc3\xa7a; els jaciments de Moa i N\xc3\xadcaro es troben en terreny holguin\xc3\xa8s._NEWLINE_En el cap\xc3\xadtol industrial, Holgu\xc3\xadn posseeix la primera f\xc3\xa0brica de maquin\xc3\xa0ria per a la recol\xc2\xb7lecci\xc3\xb3 de la canya de sucre._NEWLINE_Les reserves forestals s\xc3\xb3n tamb\xc3\xa9 destacables.\n_START_SECTION_\nMunicipis\n_START_PARAGRAPH_\nLa prov\xc3\xadncia est\xc3\xa0 formada per 14 municipis: Antilla, B\xc3\xa1guanos, Banes, Cacocum, Calixto Garc\xc3\xada, Cueto, Frank Pa\xc3\xads, Gibara, Holgu\xc3\xadn (la capital), Mayar\xc3\xad, Moa, Rafael Freyre, Sagua de T\xc3\xa1namo i Urbano Noris.'